Stevie Wonder:«The best of Stevie Wonder - the Christmas... 

(Motown/ Universal) 

Amerikanske julesanger slik den blinde amerikanske artisten foretrekker dem. 

Disse 14 sangene har alle vært utgitt før, enten på hans egen «Someday at Christmas» eller på «Christmas in the city». 

Samlingen går nok rett hjem hos hans mest trofaste fans, for andre har den ikke så mye å gi. 
Stevie Wonder synger på italiensk i Franz Schuberts «Ave Maria» ellers består samlingen stort sett av ukjente sanger som har julen som tema. 
Unntakene er «Little drummer boy» og «The Christmas song». 

Stevie Wonder har gjort de aller fleste innspillingene på 1960-tallet, men uten det velkjente «Motown-soundet» eller rytmene bortsett fra på «What Christmas means to me». 
